钦定古今图书集成/明伦汇编/人事典/第010卷 > 《本草纲目》 > 《白发》前人
## 钦定古今图书集成/明伦汇编/人事典/第010卷 > 《本草纲目》 > 《白发》前人

白发知时节，暗与我有期。今朝日阳里，梳落数茎丝。
家人不惯见，悯默为我悲。我云何足怪，此意尔不知。
凡人年三十，外壮中已衰。但思寝食味，已减二十时况我今四十，本来形貌羸。书魔昏两眼，酒病沈四肢。
亲爱日零落，在者仍别离。身心久如此，白发生已迟。
由来生老死，三病长相随。除却念无生，人间无药治。